鰓

鰓係一種器官，好多水生動物都依靠佢將溶解喺水入面嘅氧氣吸收到血液。呢種呼吸方式叫鰓呼吸。

鰓俾一層好薄嘅、具有通透性嘅膜包住。血喺入面嘅血管或者係腔隙裏面流動，噉樣就可以盡可能同外界嘅水接觸。鰓嘅位置唔定：蠕蟲同埋蟹嘅鰓喺佢哋嘅肢體，貝殼動物嘅鰓就喺佢哋嘅外套腔中，魚嘅鰓喺鰓裂。大部分動物嘅鰓係裸露嘅，但都有啲係有皮膚保護嘅，或者係為某啲特別嘅結構保護。為咗增加同水接觸嘅面積，鰓嘅形狀有櫛狀，葉狀，樹狀和叢狀。鰓利用對流原則，即血液流動嘅方向同水流動嘅方向相對，令啲血可以以最大限度補充氧氣。喺軟體動物中，鰓重有過濾食物顆粒嘅功能。

好多水生動物同埋一啲喺潮濕空氣生活嘅陸上動物用鰓呼吸。好似蝸牛，貝殼同其他軟體動物，多種「蠕蟲」，蟹等，而魚同埋兩棲動物嘅幼蟲係鰓呼吸嘅代表。 

而用氣管呼吸嘅昆蟲，只有部分例外先至用鰓呼吸。主要係蜻蜓、蜉蝣同部分雙翅目嘅水生幼蟲。

大部分用鰓呼吸嘅動物會喺水外嘅環境好快窒息而死，因為鰓葉極容易乾。噉亦會喺水中嘅氧氣耗盡而發生。 

一啲魚類同蟹可以通過特別措施，例如將水重新補充氧氣而能夠較長時間脫水生活。

器官
呼吸系統